Loranthaceae
Loranthaceae je velika porodica cvjetnica u redu, Santalales, razred Magnoliopsida, divizija Tracheophyta. Imenovana je po tipskom rodu Loranthes. Biljke ove porodice, u taksonomsim rangovima vrste, plemena i potplemena, rasprostranjene su širom svijeta, od Centralne i Južne Amerike, dijela Evrope i Sahela do Indijskog potkontinenta, Kine, Indokine i Australije. U balkanskim zemljama, uključujući i Bosnu i Hercegovinu rasprostranjena je Loranthus europaeus (evropska žuta imela). Druga vrsta, Loranthus guizhouensis najčešća je u Kini. Ova porodica ima oko 75 rodova i 1.000 vrsta drvenastih biljki, od kojih su mnoge hemiparaziti. Tri kopnene vrste su Nuytsia floribunda (božićno drvce zapadne Australije) Atkinsonia ligustrina sa Plave planine (Novi Južni Wales) iz Australije i Gaiadendron punctatum iz Srednje / Južne Amerike. Loranthaceae su prije svega ksilemski paraziti, ali njihove haustorije mogu ponekad ući i u floem, dok je Tristerix aphyllus gotovo holoparazitska. Za potpuniji opis australijske Loranthaceae pogledajte Flora Australije na mreži Arhivirano 1. 4. 2018. na Wayback Machine, a za malezijske Loranthaceae pogledajte Flora Malezije. Izvorno, Loranthaceae je uključivala sve vrste imela, ali imele Evrope i Sjeverne Amerike (Viscum, Arceuthobium i Phoradendron) pripadaju porodici Santalaceae. APG II sistem 2003 porodicu uključuje u Santalales, kladus jezgarne eudikotiledonee.